Deep Purple – brytyjsko skupina hard rockowo ze miszōngym heavy metala a prog rocka. Powstoła we 1968 roku we Hertfordshire. Kole Led Zeppelin a Black Sabbath je uważano za nojbarzij wpływowo skupina lo rocku a metalu. Tryfiili tyż do Guinessowyj ksiyngi rekordōw skiż srogigo larma jejich lajery. Gyszichta. Piyrwy skupina tworzili: Rod Evans (śpiyw), Jon Lord (uorgany Hammonda), Ritchie Blackomre (gitara), Nick Simper (basowo gitara) a Ian Paice (szlagcojg). Bez rok nagrali trzi albōmy, niyskorzi Blackmore chcioł, co by zauostrzyli zorta muzyki a zwolńōł Evansa i Simpera. Na jich plac przilyźli: Ian Gillan (śpiyw) i Roger Glover (basowa gitara). Uostali znōmi grajōnc ze ôrkestrōm i nagrali albōm "Deep Purple In Rock" (zawiyroł uōn "Child In Time", śl. tum. "Bajtel we czasie"), kery stoł sie sukcesym. Bez trzi lata nagrali niyskorzi "Fireball", "Machine Head" a "Who Do We Think We Are". Chnet stali sie fest znōmi. Niyskorzi przilozło do haje pōmiyndzy Blackmoreym a Gillanym. Skuli tego Gillan wylecioł, a zarozki tyż Glover. Do Deep Purple prziszoł David Coverdale i Glenn Hughes. Ôba spiywali, a krōm tego Hughes tyż groł na basowyj gitarze. Wydali "Burn" i "Stormbringer", a dalij Blackomore niy mioł lustu a ôdloz. Na gitara wźōnli Tommyego Bolina. Tako grali bez rok, potym sie rozwiōnzali.   We 1984 roku zasik sie tryfiyli we klasycznym skłodzie: Gillan, Blackmore, Lord, Glover a Paice. Wydali "Perfect Strangers" a "The House of Blue Light" i skiż haji Gillan zaś wylecioł. Nowym spiywokym ôstoł Joe Lynn Turner, ze kerym Blackmore groł we skupinie Rainbow bez 1980-84 rok. Dwa roki niyskorzi wrōćōł Gillan, ino Blackmore zaś ôdloz. Na gitara prziszoł Steve Morse. Jeszcze ino Jon Lord we 2002 poszoł na pynzyjo i na jigo plac prziszoł Don Airey. Na sztand 4 kwietnia 2014 szpilajōm we takim skłodzie: Ian Gillan - śpiyw Steve Morse - gitara Don Airey - ôrgany Roger Glover - basowa gitara Ian Paice - szlagcojg "Shades of Deep Purple"(1968) "The Book of Taliesyn" (1968) "Deep Purple" (1969) "DeepPurple In Rock " (1970) "Fireball" (1971) "Machine Head" (1972) "Who Do We Think We Are" (1973) "Burn" (1974) "Stormbringer" (1974) "Come Taste The Band" (1975) "Perfect Strangers" (1985) "The House Of The Blue Light" (1987) "Slaves And Masters" ( 1991) "The Battle Rages On..." (1993) "Purpendicular" (1996) "Abandon" (1998) "Bananas" (2003) "Rapture of the Deep" (2005) "Now What?!" (2013) "Infinite" (2017) "Whoosh!" (2020) "Turning to Crime" (2021)